open-index/open-wikipedia-markdown huggingface dataset:
Јухор (планина)

**Јухор** – планина во Србија која се наоѓа меѓу Голема Морава на исток и Левач на запад, Темниќ на југ и Белица (река во Србија) на север. Се протега во правец север-југ. Спаѓа во родопски планини. Врвот на Јухор се вика Велики Ветрен и е висок 773 метри.

Во 1997 година, археолозите на врвот на Јухор откриле тврдина. Притоа откриле 400 железни и бронзени предмети. Истражувањата покажале дека се работи за повеќеслојно наоѓалиште од бакарното, бронзеното и железното време, римскиот период и средниот век .

## Потекло на поимот
Името Јухор е од словенско потекло. Неговиот корен е прасловенскиот збор „јухо“, што значи „јавува“.

## Туризам
На Јухор се наоѓаат повеќе цркви и два манастири: манастирот Ивковиќ, кој се наоѓа на 15 км од Јагодина и манастирот Свети Никола во Својново во близина на Параќин. Овие два манастири биле основани од кнезот Лазар Хребељановиќ.

## Наводи

## Литература
* 
* 

## Надворешни врски
* Стоунхенџ на Јухору („Вечерње новости“, 31. децембар 2012)

Категорија:Планине у Србији
Категорија:Шумадијске планине
Австриски референдум (1938)

**Референдум во Австрија од 1938** или **Рефереднум за припојување кон Германија** — референдум се одржал во Австрија, која била окупирана од Германија на 10 април 1938 година, заедно со оној во Германија. Германските војници веќе ја имале окупирано Австрија еден месец претходно, на 12 март 1938 година. Официјалниот резултат бил пријавен како 99,73% „За“ со излезност од 99,71%.

## Заднина

По завршувањето на Првата светска војна, новооснованата Австрија тврдела дека треба да го има суверенитетот над мнозинската германска територија од поранешното Хабсбуршко Царство. Според нејзиниот привремен устав, таа се поистоветувала за дел од новооснованата Вајмарска Република. Подоцнежните плебисцити во Тирол и Салцбург во 1921 година, каде мнозинството од 98,77% и 99,11%  гласале за обединување со Германија, покажале дека истото било поддржано и од населението.

Во септември 1919 година Австрија морала да го потпише Договорот од Сен Жермен, кој не само што значел значителни загуби на територијата, туку била принудена да го смени и името од Германска Австрија во Австрија. Понатаму, членот 88 од спогодбата вели дека „*независноста на Австрија е неотуѓлива на друг начин, освен со согласност на Советот на Лигата на народите*“, за да се спречи секој обид за обединување со Германија.

## Кампања

За време на водењето на референдумот, кампањата на Адолф Хитлер вклучувала антикатолички и антисемитски постери. Менаџерите на кампањата објавиле дека не се противат на референдумот. Референдумот бил поддржан од Социјалдемократската партија на Австрија, чиј водач Карл Ренер го поддржал Хитлер на 3 април, и кардиналот Теодор Иницер, највисок претставник на Римокатоличката црква во Австрија.

## Резултати

Иако имало неправилности, списанието *LIFE* во 1938 година признало дека резултатите од референдумот биле во голема мера искрени. Некои повоени извештаи тврдат дека анкетата била лажирана, но за тоа нема докази. Резултатот Масивниот притисок врз кој биле изложени луѓето дошле од фактот што многумина го обележале гласачкото ливче пред работниците во кампањата, за да не се сомневаат дека гласале против Аншлус. Тајноста на гласачкото ливче во практика не постоела.

## Наводи

Категорија:Референдуми во Австрија
Соларник

[thumb|300px|Соларник покрај сад со [бибер и шеќер]]
**Соларник** или **солница** — мал сад  наменет за чување сол. На врвот од садот се наоѓаи дупчесто  капаче кое го олеснува и ограничува солењето на храната.

Соларниците можат да бидат изработени од различни  материјали, вклујучувајќи пластика, стакло, метал, и керамика. Соларниците влегле во широка употреба после воведување на агенсите за спречавање на згрутчување на солта во 1920.

## Наводи

## Надворешни врски
* -{Would You Like Some Salt and Pepper? How About 80,000 Shakers Worth?}- 
* -{The Salt and Pepper Shaker Museum}-

Категорија:Садови за складирање
Категорија:Американски пронајдоци
Категорија:Стаклени садови
Категорија:Метални садови
Категорија:Кујнски прибор
Кригла

мини|десно|200п|Кригла во употреба

**Кригла** — стаклен сад за пијалак со цилиндрична форма задолжително со рачка. Криглите се изработуваат претежно  од дебело  стакло, бидејќи  првенствено се нам енети за пиво, а дебелото стакло подолго ја задржува содржината на криглата ладна.

Формата на криглата  потсетува на тегла, бидејќи скоро потполно е цилиндрична, нема грло, па отворот  на врвот на  садот е приближно со еднакви  димензии како и дното на садот. Рачката на криглата е задолжителна, бидејќи исти сад  без рачка претежно се нарекува чаша или тегла.

Во македонскиот јазик под зборот *кригла* се подразбира само стаклен  сад. Садови од други  материјали и со варијации во формата се нарекуваат шолја, стомна, бокал и слично.

## Различни кригле

Слика:Irish Coffee Glass (Mug).svg|Типична кригла со едноставна форма
Слика:Irish Coffee Glass (Footed).svg|Кригла со сталак
Слика:County fair drinking jar.JPG|Тегла со рачка или кригла со навои
Слика:British dimpled glass pint jug with ale.jpg|Кригла пиво
Слика:Grolsch Pitcher.jpg|Кригла со врв за усмерување на течност 


## Наводи

Категорија:Садови за пиење
Категорија:Германизми
Глигор Стефанов

**Глигор Стефанов** (, ) - македонски вајар, значаен за иновацијата на скулптурата во осумдесеттите години и за нејзината
промоција во други средини. Живее и создава во Канада.

## Животопис
Стефанов е роден на 3 јули 1956 година во Кавадарци. Дипломирал на Академијата за ликовни уметности во Белград во 1981 година, каде што ги завршил и пост-дипломските студии во 1985 година. Од почетокот на својата кариера Стефанов ја обработувал скулптурата како објект или како комплексна просторна инсталација на објекти. Во средината на осумдесеттите години, започнал да создава просторни инсталации со употреба на природни материјали како памук, слама, трева, глина и дрво. Неговата серија изложби во јавни и во галериски простори како во Кавадарци, Загреб, Белград, Скопје и сл.  биле меѓу првите **site-specific инсталации** и забележале значајна поддршка од македонската и југословенска критика. Со овие дела Стефанов бил вклучен на бројни значајни изложби на авангардната југословенска уметност во Франција, Австрија, Чехословачка, Унгарија, Грција, Германија и во југословенските центри како Сараево, Белград, Загреб и Скопје. Во 1986 година ја организирал својата голема самостојна изложба во Музејот на современата уметност во Скопје, каде што ја изложил серијата **Летала** во кои основен материјал била сламата. Во 1988 година се преселил во Лондон, каде што наративните аспекти на неговото дело добиле религиозни компоненти. Во раните деведесетти години на 20 век Стефанов создавал серија објекти и инсталации под заеднички наслов **Серафини, Керубини и Тронови** во форма на ангелски крилја и кругови, во кои и натаму основниот материјал била сламата. Со овие дела се појавувал на изложби во Вајтчапел галеријата во Лондон во 1989 година, Шумата Грајздеил (Grizdale Forest, 1990) и др. места во Англија. Во 1993 година заедно со вајарот Петре Николоски, Стефанов изложувал на 45. Биенале во Венеција како претставник на Македонија. Стефанов како предводник на иконографското студио **ARTSOME**, ја има насликано македонската црква „Св. Никола“ во Виндзор, Канада, која претставува монументално дело и најголем уметнички потфат во Виндзор и областа Есекс воопшто.
Стефанов живее и работи во Монтреал, Канада.

## Наводи

## Надворешни врски
*Мрежно место
*Стефанов на Facebook
*Замина во потрага по душевен мир - интервју за Вечер, 2005

Категорија:Луѓе од Кавадарци
Категорија:Живи луѓе
Категорија:Македонски вајари
Категорија:Македонци од Канада
Јорганџија

**Јорганџија** — вид занаетчија кој  се занимава со правење (изработка) на јоргани, перници и душеци.

## Постапка на изработка
### Производство некогаш
 
Јорганџија рачно ги прави своите производи. Алати кои ги користи при работата се ножици, игла, конец, машина за шиење. Јорганот се шие од платно и се полни со памук, за да не би испаднал материјалот со кој е наполнет се шие со конце. Јорганџии продавале и по мерка по која купувачите ги нарачувале производите. Некогаш за правење на јорганџиски производи се користеле претежно природни материјали како што се волна и памук, а производите биле тешки и подолго траеле.

### Производство денес

Јорганџиски производи можеме уште некаде да најдеме, претежно  на пазари и панаѓури.

мини|десно|Јоргани од природни материјали
мини|десно|Волна

Со овој занает денес малку кој се занимава па тој е во изумирање. Полесно е да се произведува со современи  машини и да се купуваат  производите бидејќи старите традиционални занаети не донесуваат заработка
## Наводи

## Надворешни врски
* 

Категорија:Стари занаети
Категорија:Турцизми
Сив дукер

**Сив дукер** („Sylvicapra grimmia“), исто така познат како буш дукер, е мала антилопа пронајдена во западните, средишните, источните и јужните делови на Африка, во суштина секаде во Африка јужно од Сахара, со исклучок на Африканскиот рог и дождовните шуми на централниот и западниот дел на континентот.

Општо земено, тие се наоѓаат во живеалиштата со доволна вегетациска покривка за да им се дозволи да се сокријат-савани и ридско подрачје, вклучувајќи ги и полињата на човечки населби. Антилопата дујкер има перче на челото, големи зашилни уши, и остри рокови долги 11 см, коишто обично се развиени кај мажјаците. Од горната страна телото е од сиво до црвеножолто, а од долната страна е бело. Има црна пруга на носот. Лесно се приспосбуваат на разни живеалишта. Ноќе се брсти, но се храни и со мали животни и со мрша. Живее сама или во парови, а мажјаците бранат својата територија.

## Наводи

Категорија:Таксони опишани од Карл Линеј
Голема мочуришна антилопа

**Голема мочуришна антилопа** („Kobus ellipsiprymnus“) е голема антилопа широко распространета во потсахарска Африка.. Голема мучурушна антилопа е една од најтешките антилопи влакното и е остро, масно и долго, а може да има разни бои, итоа од сива со црвенокафеава, при што со годините потемнува. Има бели ознаки на задникот, грлото и на муцката, како и бели веѓи, прстени околу чапунките, и бел долен дел на телото. Роговите, коишто обично се развиени кај мажјаците, се долги до 1 м. Речиси 90% од нејзината одпаѓа на трева, а остатокот на листови. Кога е во опасност обично бега во вода, каде што брзо плива и се нурнува со целото тело, а од водата и се наѕираат носните отвори. Стадата, обично составени од 2 до 5 млади мажјаци (ретко 50 и повеќе), имаат хиерархија, којшто се заснова врз изгледот, должината на роговите и на честите борби. Постарите расплодени мажјаци (6 до 10 години) заземаат територии.

## Наводи

Категорија:Блатни јарци
Лечва

**Мочурушна антилопа** или **лечва** („Kobus leche“) е антилопа пронајдена во мочуриштата во јужна централна Африка. Мочурушната антилопа, јаде треви и водни растенија што се наѕираат од водата, а ја следи површината на водата на поплавените низини и во мочурштата. Вешто плива и се собира во големи стада. Мажјаците се борат, а победникот се пари со многу женки. Влакното од горната страна на телото е од костенливо до црно, а од долната страна бело.

## Наводи
Црвен шумски дукер

**Црвен дукер** („Cephalophus natalensis“) е мала антилопа која се наоѓа во централниот дел на јужна Африка. Црвената шумска дујкер - антилопа претставува еден од 18. видови на дукер - антилопа. Таа е мала антилопа со свиткан грб во облик на лак, чиишто задни нозе се подолги од предните. Овој вид од црвенопортокалова до темнокафеава боја и долги груби влакна на вратот, а опашката и е црвена при коренот, а при врвот црна и бела

## Наводи
Блатен јарец

**Блатен јарец** или **коб** () — вид антилопа распространета во Потсахарска Африка, од Националниот парк Гашака Гумти, Нигерија и дел од Сенегал во Јужен Судан. Има витка става и силно тело, а по боја е светлоциметна до кафеавоцрна, со бели дамки на лицето и на вратот и црни пруги на нозете. Мажјакот има прстенести рогови во облик на лира. Живее во густи стада, а мажјаците се борат за дел од земјата, т.н. лек, кој може да биде широк само 15 м. Победникот се пари со многу женки.

Во Уганда е застапен подвидот угандски блатен јарец (*K. k. thomasi*), кој важи за еден од државните симболи на земјата. 

## Наводи

Категорија:Блатни јарци
Категорија:Цицачи на Африка
Пуку

**Пуку** („Kobus vardonii“) — средна антилопа пронајдена во влажни пасишта во Јужна Демократска Република Конго, Намибија, Танзанија и Замбија. Според начинот на размножување е слична на коб — антилопата. Долгото влакно на оваа антилопа има еднолична златножолта боја, а роговите се долги околу 50 см. Пасе наутро и навечер, а како и другите, брзо бега од опасноста.

## Наводи
Црвена гривеста коњска антилопа

**Црвена гривеста коњска антилопа** („Hippotragus equinus“) е антилопа пронајдена во Западна, Централна, Источна и Јужна Африка. Оваа антилопа има од црвено до кафено влакно, бел стомачен дел од телото и црни и бели ознаки на лицето. Двата пола имаат рогови и грива. Се хранат со трева, а вода пијат 2 - 3 пати на ден. Стадата се состојат од 12 до 15 женки со младенчиња и од еден доминантен мажјак, а младите мажјаци се собираат самечки групи.

## Наводи
Црвена мочуришна антилопа

**Црвена мочуришна антилопа** („Redunca redunca“) е антилопа која е родена во централна Африка, таа живее во саваните. Грбот и е жолтеникавокафеав,
а стомакот вратот и прстените околу очите и се бели. Рогови има само мажјакот. Сивата дамка под ушите се наоѓа на местото на мирисните жлезди. Се храни со треви и со фиданки од трски. Малите групи, се здружуваат во стада за време на сувиот период во годината.

## Наводи

Категорија:Таксони опишани од Петер Симон Палас
Битка кај Сан Матео

**Битката кај Сан Матео** — битка која се случила кон крајот на летото 1918 година на врвот Сан Матео (3678 м) за време на Првата светска војна. Таа била сметана за највисока битка во историјата додека не била надмината во 1999 година од Каргилска војна|Каргилската која се одвила на висина од 5600 метри.

На почетокот на 1918 година австроунгарските сили формирале утврдена положба со мали артилериски делови на врвот Сан Матео. Основата на врвот лежи на 2800 метри надморска височина. Од оваа позиција, тие биле во можност да го нападнат патот до Гавија и со тоа ги контролираат италијанските снабдувачки конвои на линијата на фронтот.

На 13 август 1918 година, мала група италијански сили извршила изненадувачки напад на врвот и успешно ја презела утврдената положба. Половина од австроунгарските војници биле заробени, а другата половина побегнала на пониските позиции.

Губењето на врвот Сан Матео претставувало губење на лицето на Австроунгарија, а засилувања веднаш биле испратени во регионот, додека Италијанците сè уште ја организирале својата одбрана на врвот.

На 3 септември 1918 година австроунгарските сили започнале со операција со цел повторно да се врати планината. Големото артилериско бомбардирање, проследено со напад од најмалку 150 кајзершицени на крајот бил успешен и изгубената позиција била повторно вратена. Италијанците, кои веќе ја сметале за изгубена планината, започнале противнапади, предизвикувајќи многу жртви меѓу италијанските и австроунгарските војници.

Австроунгарците имале 17 жртви во битката а Италијанците 10. Противнападот бил последната австроунгарска победа во Првата светска војна. Примирјето склучено на 3 ноември 1918 година (во близина на Падова) ставило крај на Алпската војна.

Во летото 2004 година биле пронајдени дел од мртвите тела на австриските војници на надморска височина од 3400 метри, во близина на врвот.

## Наводи

## Надворешни врски
*"Un Capitano sepolto nel ghiaccio" a collection of letters written by Arnaldo Berni, the Italian captain that led the conquest of San Matteo Peak, was wounded by the first Austrian bombardment and finally killed in the Italian bombardment. His body was never found.

Категорија:Битки на Италијанскиот Фронт
Категорија:Битки на Австроунгарија во Првата светска војна
Категорија:Битки на Италија во Првата светска војна
Категорија:Судири во 1918 година
Пречна Планина

**Пречна Планина** — средновисока планина којашто се протега на границата меѓу Македонија и Албанија. Планината е сместена меѓу граничниот премин Стење (Горица) на запад, каде што со превој се поврзува со планината Галичица и Преспанското Езеро на исток. Планината има правец на протегање северозапад-југоисток. Највисок врв е Високи Врв со надморска височина од 1.293 м. Во подножјето на планината се сместени селата Коњско на македонска и Туминец на албанска страна.

## Поврзано
* Мала Преспа
* Список на планини во Македонија
* Список на планини во Албанија

Категорија:Планини во Македонија
Категорија:Планини во Албанија
Категорија:Преспа
Шантарско Море

**Шантарското Море** (Руски: Шантарско Море) е мало крајбрежно море во северозападното Охотско Море.

На север е ограничено со островот Болшој Шантар, на исток со островот Малји Шантар, а на југ со заливот Тугур.

## Историја

Морето било посетувано од американските бродови за китови кои ловеле Гренландски китови помеѓу 1853 и 1874 година. Руските скунери (бродови за едрење со два или повеќе јарбола) од Мамга, исто така, крстареле по Грендлански китови во морето од 1865 до 1871 година.

Категорија:Охотско Море
Категорија:Мориња во Тихиот Океан
Категорија:Мориња во Русија
Мадс Педерсен

**Мадс Педерсен** може да се однесува на:

* Мадс Педерсен (велосипедист) (р. 1995) — дански велосипедист
* Мадс Педерсен (фудбалер, 1993) — дански фудбалер
* Мадс Педерсен (фудбалер, 1996) — дански фудбалер
* Мадс Педерсен (бадминтон) (р. 1990) — дански бадминтон играч
Песјак (планина)

**Песјак** — средновисока планина во Западна Македонија којашто претставува јужна огранка на масивот Добра Вода. Планината има меридијански правец на протегање и се наоѓа меѓу Кичевската Котлина на запад, областа Порече на исток, течението на реката Треска на југ, додека на север постепено преминува во повисоката планина Челоица. Највисок врв е Јошков Камен со височина од 1.917 м, а меѓу другите врвови се издвојуваат Старци (1.897 м), Коњарник (1.876 м) и Седлар (1.772 м). Од геоморфолошкиот состав, најизразен е карстниот релјеф.

## Галерија

Податотека:Песјак.jpg|Поглед на планината од селото Суводол
Податотека:Коњарник.jpg|Врвот Коњарник (1.876 м)
Податотека:Седлар.jpg|Врвот Седлар (1.772 м)


## Поврзано
* Добра Вода
* Список на планини во Македонија

## Наводи

## Надворешни врски
* 

Категорија:Планини во Македонија
Категорија:Географија на Македонски Брод
Трка околу Фландрија 2018

**Трка околу Фландрија 2018** — 102. издание на велосипедската еднодневна трка Трка околу Фландрија, која се одржала на 1 април како тринаесетти настан во сезоната на Светската турнеја.

Возачот на , Ники Терпстра, станал првиот холандски возач по Адри ван дер Пул во 1986 година, кој победил на Трката околу Фландрија, одвојувајќи се од групата на Крејсберг. Терпстра останал сам во последните 25 километри, завршувајќи 12 секунди пред возачот на , Мадс Педерсен, додека подиумот го заокружил бранителот на титулата Филип Жилбер, исто така возач на .

## Екипи

Бидејќи Трката околу Фландрија е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Седум професионални континентални екипи биле дополнително поканети, со што била заокружена главната група од 25 екипи.

## Поредок
### Завршен пласман

## Наводи

## Надворешни врски
* 
* 

Категорија:Трка околу Фландрија
Категорија:Светска турнеја на UCI 2018
Категорија:Белгија во 2018 година
Тефта Ташко-Коко

**Тефта Ташко-Коко** (1910-1947) била позната албанска пејачка од 1930-тите години. Таа посмртно ја добила престижната титула народен уметник на Албанија.

## Живот
Тефта Ташко се родила во Фајум, Египет , каде што  се иселиле нејзините родители при крајот на 19 век. Во 1921 година, семејството се преселило назад во Горица, Албанија а во 1927 година, Тефта заминала за Франција да учи пеење во Конзерваториумот во Монпелје. Од 1932 до 1936 година, таа студирала пеење на Конзерваториумот во Париз во класата на Андре Грес. Се вратила во Албанија во 1936 година, каде што изведувала оперска и камерна музика, како и албански староградски песни. Постојано ја враќале на бис на секој концерт на кој настапила во Албанија.

Таа снимила албански лирски песни за Колумбија Сосајети во Италија во 1937 година и 1942 година Пеела за Радио Тирана уште од неговото основање на 28 ноември 1938 година.

Тефта Ташко пеела дуети со Лола Ѓока и песни кои специјално за неа ги напишал албанскиот композитор Кристо Коно.

## Приватен живот
Таа била во брак Кристак Коко и имала син, Ено Коко, истакнат уметник од Албанија, познат албански музичар и музички директор. Тефта Ташко умрела неочекувано во 1947 година, на возраст од 37 години.

## Портрет
Слика од Миртеза Фушекрати (1942), изработена во 1976 година [100x120 см], била посветена на оваа уметница и до 1990 година истата била изложена во Галеријата на уметност во Тирана.

## Наводи

## Надворешни врски
* 
* 
* 
* 
* 
* 
* http://enokoco.com/tefta-tashko-koço-section/

Категорија:Родени во 1910 година
Категорија:Починати во 1947 година
Категорија:Луѓе од Горица (Албанија)
Дукат (планина)

**Дукат** — средновисока планина во југоисточна Србија и крајниот североисточен дел на Македонија. Планината има голо и заоблено било со просечна надморска височина од 1.400 м. Највисок врв е Црноок со надморска височина од 1.881 м, додека во Македонија највисок е врвот Аниште (1.786 м). Според геоморфолошкиот состав, планината се состои од кристални шисти и гранит. Во бугарската географија се среќава како дел од Краиштидите, додека во српската географија се сврстува во Родопската Зона.

На врвот Бела Вода на Дукат се наоѓа изворот на реката Пчиња.

## Поврзано
* Родопска Зона

## Наводи

## Надворешни врски
* 

Категорија:Планини во Србија
Категорија:Планини во Македонија
Категорија:Јужна Србија
Марко Валериј Марцијал

**Марко Валериј Марцијал**, познат како **Марцијал** (латински: *Marcus Valerius Martialis*, околу 40 - околу 104) — римски поет.

## Животопис
Марцијал се родил околу 40 година во Билбилис ([западна [Арагонија]]), каде што се школувал, а подоцна, за време на царот Нерон, се преселил во Рим. Иако не бил имотен, тој не сакал да се вработи, туку преживувал благодарение на помошта на пријателите и земјаците. Бил познат како човек кој им ласка на другите, а особено на Домицијан. Бил близок пријател со Сенека и со другите најугледни писатели. Во Рим престојувал непрекинато цели 34 години, а потоа пак се вратил во родното место, каде умрел.

## Творештво
Марцијал напишал 15 книги со епиграми од кои последните две имаат хеленски наслови: *Xenia* и *Apophoreta*. Претпоследната книга содржи епиграми кои гостите им ги подаруваат на домаќините при гозбите, а последната книга содржи натписи на даровите кои за време на свечените гозби домаќинот им ги дава на гостите. Всушност, последните две книги содржат епиграми во вистинската смисла на зборот, додека останатите содржат сатирични епиграми. Во своите сатирични епиграми, тој ги критикувал лошите страни на римското општество. Подоцна, Марцијал влијаел врз сите европски писатели на епиграми, а неговите дела се сметаат за врв во овој жанр. Според Лесинг, епиграмите на Марцијал останале ненадминати во целата светска книжевност, а тој бил пример за Шилеровите и Гетеовите славни „Ксении“.

## Наводи

Категорија:Римски поети
Категорија:Римски писатели
Категорија:Писатели на латински јазик
Категорија:Писатели од 1 век
Категорија:Римјани од 1 век
Категорија:Римјани од 2 век
Категорија:Писатели од 2 век
Голјак

**Голјак** — средновисока планина во Западна Македонија, којашто претставува најсеверна огранка на масивот Бигла. Планината има меридијански правец на протегање и на север е ограничена од течението на реката Треска, на запад со Бржданска Река, додека на југ постепено преминува во повисоката Илинска Планина. Највисока точка е Вели Врв со надморска височина од 1.535 м.

## Поврзано
* Бигла
* Список на планини во Македонија

Категорија:Планини во Македонија
Галичички расковник

**Галичички расковник** или **Охридски расковник** (науч. *Laserpitium ochridanum*) — локален македонски растителен ендемит кој може да се најде само на планината Галичица. Во националниот парк Галичица овој расковник има висок приоритет на мониторинг.

 
## Опис
Стеблото исправено, мазно.
### Листови
Листовите му се со ракавци, голи, разделени, сегментите просто или двојно пересто насечени. Ливчињата ланцетни, заострени.
### Цвет
Цветовите му се бели, формираат чадорчиња со (14-)16-25 зраци, во основата со 6-3(-10)листови на инволуирумот, многу пократки од чадорчето . Инволуцелумот од 5-8 ливчиња.
### Плод
Плодовите му се мазни, голи, 9-11 mm долги со крилца широки 1,5mm.
## Екологија
По варовнички камењари субаппскиот појас.
## Распространување
Локален ендемит:
*Галичица: Стара Галичица (leg.K.Micevski) (MKNH);
*Галичица: на вировнички каменар, 1770-1900m (leg.K.Micevski) (MKNH);
*Галичица:Стара Галичица на варовнички камењар, 1900-1920m (leg.K.Micevski) (MKHN);
*Галичица: Казан, на варовнички камењар. (leg.K.Micevski) (MKHN); 

## Наводи

Категорија:Расковници
Категорија:Галичица
Категорија:Флора на Македонија
Категорија:Ендемска флора на Галичица
Стив Смит

мини|Стив Смит
**Стивен Петар Деверокс Смит** (роден 2 јуни 1989 година), е австралиски меѓународен играч на крикет и поранешен капитен на австралиската репрезентација. Почнувајќи од март 2018, Смит е во кругот на најдобри во светот, според рангирање. Тој се смета како еден од најдобрите удирачи во светот. Тој игра за Нов Јужен Велс и Сиднеј Сиксерс во домашни крикет.

## Наводи

## Надворешни врски
* 
* 
* 
* ESPNcricinfo
* Стив Смит профил на Howstat
* Стив Смит профил на Крикет Австралија мрежно место
* 

Категорија:Родени во 1989 година
Категорија:Австралиски крикетари
Категорија:Живи луѓе
Мигел Отеро Силва

**Мигел Отеро Силва** (26 октомври 1908 - 28 август, 1985), бил венецуелски писател, новинар, хуморист и политичар. Неговите литературни и новинарски дела биле строго поврзани со социјалната и политичката историја на Венецуела. Пред воспоставувањето на демократијата во 1958 година, бил неколкупати принуден да замине во егзил.

## Животопис
Роден бил во Барселона, *Anzoategui* (). Тој се преселил во главниот град на Венецуела, Каракас , во раната младост за да студира на централниот Универзитет на Венецуела за градежништво. Во текот на овој период, во почетокот на своите литературни активности, пишувал за списанија и весници, како што се *Élite* и *Fantoches*. Објавувал и во други универзитетски изданија ,и бил вклучен во светот на новинарството.

## Награди и признанија
* Национална награда за литература (1955 година, роман Мртва куќа)
* Национална награда за новинарство
* Член на Венецуелска Академија за јазикот (1967)
* Меѓународната Ленин награда за мир (1979 година)

## Литература:
* Водата и речно корито (Аква y cauce (1937)) - passista, 25 песни
* Елегија Корал за Андрес Елоја Бланка (Elegía корали Andrés Eloy Бланко(1958))
* Прагот (Umbral (1966))
* Треска (Fiebre (1939))
* Мртвите куќи (Casas Muertas (1955))
* Дупка број еден (Oficina N° 1 (1961))
* Онориева смрт (La Muerte де Honorio (1963))
* Кога сакам да плачам, не плачам (Cuando quiero llorar не lloro (1970))
* Будалести симфонии (Sinfonias tontas)
* Трапавко во пеколот (Он Morrocoy en el пеколот)
* Небесни работи (Las celestiales)
* Страна на оградата (Ел cerado ajeno)
* Осум дрдорења (Ocho Palabreos)
* Фиренца, човековиот град (Florencia, сиудад дел hombre)
* Целокупна проза (Prosa completa (1976))
* Собрани песни (Obra poetica completa (1976))
* Собрани хумористични записи (Obra humoristica completa (1976))
* Лопе де Агире, Принцот на Слобода (Lope де Aguirre, Príncipe de la Libertad (1979))
* Каменот кој беше Христос (La Piedra que ера Cristo(1984))

## Наводи

## Надворешни врски
* Биографија На Мигел Отерo Силва

Категорија:Родени во 1908 година
Категорија:Починати во 1985 година
Категорија:Венецуелски писатели
Татјана Шчепкина-Куперник

**Татјана Шчепкина-Куперник** (Москва, 24 јануари 1874 — Москва, 27 јули 1952) била позната писателка, драматург и поет.

## Животопис
Родена е во киевско семејство на адвокат од семејството на Лав Куперник. Нејзиниот дедо бил познатиот глумец Михаил Шчепкин. Во 1892 година во московскиот Mал театар е изведена нејзината претстава *Летна слика*. Во периодот од 1892 — 1893 година играла во Коршч театар.
Таа има напишано голем број на прозни и поетски книги од 1895 — 1915 година.

Таа била автор на неколку добро познати руски преводи на претставите на Едмон Ростан и Морис Метерлинк. Нејзини преводи се:  Алиса во земјата на чудата , дела на Вилијам Шекспир, Молиер , и Луис Керол. Вкупно превела околу 60 претстав на руски јазик, најмногу за време на Руската револуција.

## Надворешни врски

Категорија:Преведувачи
Категорија:Родени во 1874 година
Категорија:Руски драматурзи
Категорија:Руски писатели
Категорија:Руски поети
Категорија:Починати во 1952 година
Категорија:Носители на Орденот на Црвеното знаме на трудот
Категорија:Носители на орденот „Знак на Честа“
Категорија:Погребани на Новодевичките гробишта
Категорија:Починати во Москва
Анселмо Кентербериски

**Анселмо Кентербериски** (; 1033 — 21 април 1109) бил италијански средновековен филозоф, теолог и надбискуп од Кентербери од 1093 до 1109 година. Тој се смета за основач на схоластиката, а познат е по онтолошкиот аргумент за постоењето на Бог. Отворено се спротивставил на крстоносните војни.

## Животопис

Роден е во Аости, во Северна Италија, во кралството Бургундија. Потекнувал од богато семејство. Таткото му е роден во  Ломбардија и имал насилна природа. Анселмо го добил религиозното образование од мајка му. Во петнаесеттата година посакал да оди во манастир, но татко му не му дозволил. Разочаран, Анселмо се разборел психосоматски, а кога закрепнал, едно време го напуштил училиштето и живеел удобен живот. Кога умрела мајка му, ја напуштил  куќата во 1059 година и отишол на Алпите, а потоа скитал низ Бургундија и Франција.

Категорија:Италијански филозофи
Категорија:Схоластичари
Категорија:Црковни учители
Категорија:Несигурна година на раѓање
Категорија:Христијански апологети
Категорија:Христијански светци од 12 век
Категорија:Христијански светци од 11 век
Категорија:Починати во 1109 година
Музичка нотација

[мини|375x375пкс|Рачно напишана музичка нотација од страна на [Јохан Себастијан Бах|Ј. С. Бах (1685-1750). .]]
**Музичката нотација** е  систем кој се користи за  визуелно претставување на музиката што се свири со инструменти или се пее со човечки глас преку употреба на писмена, печатена или поинаку-произведени симболи.

## Историја

### Древниот Близок Исток
десно|рамка|Цртеж на едната страна од таблета на која е впишана химната на Никал

## Наводи

## Надворешни врски
* Византиска музичка нотација. Содржи Водич за Византиската Музичка Нотација (neumes).
* CCARH—Центар за Компјутерски Потпомогнато Истражување во хуманистичките Науки Информации за Универзитетот Стенфорд Предмет на музика застапеност. Врски страница се прикажани примери на различни нотации.
* Музика Markup Language. XML-заснован јазик за музичка нотација.
* Синопсис на Музичка Нотација Енциклопедии (индекс од темите на CWN во книгите на Гулд, Винчи, Wanske, Камен и Читање.)
* Бирд, Не. "Крајности на Конвенционалните Музичка Нотација ."
* Gehrkens, Карл Вилсон . Проектот Гутенберг.
* Gilbert, Нина. "Речник на АМЕРИКАНСКИОТ и Британскиот англиски јазик музички аспект ." Објавено на 17 јуни 1998 година; обновено на 7 септември 2000 година.
* Теренот Заградата Нотација. Вовед во теренот заградата нотација.

Категорија:Математичко означување
Категорија:Музичка нотација
Картографија

[мини|300x300пкс|[Јоханес Кеплер|Кеплеровата карта на светот]]
**Картографија** — наука што се занимава со изучување и изработка на карти и глобуси. Картите  се изработувале традиционално со молив и хартија, но со напредокот и распространувањето на компјутерите се револуционализирала картографијата.Повеќето карти со комерционален квалитет  денес се прават со помош на некоја програма за изработка на карти кои спаѓаат во една од овие основни типови; *CAD*, ГИС, или специјализирани програми за илустрација на мапата.

## Историја
мини|Светската мапа на арапскиот картограф Ал-Идризиј од 1154. година. На оваа карта, југ се наоѓа горе.
Картите се составен дел на човековата историја. Не е познато кога е создадена првата карта (можеби и до 8,000 години — но се разбира, пред пишаниот збор). Познато е дека постоеле во Европските култури, на блискиот Исток, Кина, Индија и во други делови на светот.

Најстарата сочувана карта  во моментов се наоѓа како ѕидна слика во древниот турски град на Катал Хуџук, која потекнува од, како што е утврдено, крајот на 7 милениум п.н.е.

Картата мунди  е општото име со кое се именуваат европските карти во светот од средниот век. Постојат околу 1,100 вакви карти кои постојат и ден денес. Од нив, околу 900 се пронајдени како илустрации во ракописите, а останатите се направени како одделни документи.

## Наводи

Категорија:Картографија
Бурчин Терзиоглу

**Бурчин Терзиоглу** () е турска глумица.

## Животопис
Tерзиоглу почнала да глуми на возраст од пет години како дете, се појавува во неколку филмови и телевизиски серии од 1980-те. Таа подоцна студирала во центарот на уметност Муџат Гезен.

Терзиоглу беше во брак со ѕвездата Мурат Јилдирим од 2008 година до 2014 година. Таа со нејзиниот сегашен парнер Илкер Калели глумеше во серијата Појраз Карајел од 2015 година.

## Наводи

Категорија:Родени во 1980 година
Категорија:Живи луѓе
Категорија:Турски глумци
Џон Ди

мини|Портрет од 16 век од непознат уметник
**Џон Ди** (; Лондон, 13 јули 1527 — Мортлејк, декември 1608 или март 1609) бил уважен англиски математичар, астроном, астролог, алхемичар, географ, окултист и советник на Кралицата Елизабета I. Покрај тоа, голем дел од неговиот живот е посветен на алхемијата, девинации и херметичка филозофија.

## Животопис

### Образование
Малку се знае за неговото детство. Тој е роден во семејство од велшко потекло, како син на таткото Роналд Диј, аристократ во служба на кралот Хенри VIII  и мајка Џејн Вајлд. Од 1537 до 1542 година се образувал во Црковното училиште во  Шелмсфорд во Есекс. Во 1542 година тој почнал да се школува на Колеџот на Светиот Јован во Кембриџ, каде што тој учел грчки и математика. Во текот на студиите развил  интерес за механика, картографија и навигација.  Во годината 1546 тој студирал математика со стипендија на Тринити Колеџот во Кембриџ.

## Литература
* *Baigent, Michael i Leigh, Richard, Eliksir i kamen, Naslijeđe magije i alkemije, Stari Grad, Zagreb. *. 
* *Black, Jonathan, Tajna povijest svijeta, Mozaik knjiga Čakovec. *. 
* *Bobrick, Benson, Sudbonosno nebo, povjest astrologije, Naklada Ljevak, Zagreb. *. 
* *Faust, Viktoria i Knight, Thomas H., Sotonizam, Zagrebačka naklada, Zagreb. *.

## Наводи

## Надворешни врски
* Џон Dee Општество 
* Deejeva djela na esotericarchives.com  
* Dee Биографија  
* Џон Dee - Elizabethan Ера

Категорија:Астролози
Категорија:Британски астрономи
Категорија:Англиски математичари
Категорија:Англиски филозофи
Категорија:Родени во 1527 година
Категорија:Починати во 1609 година
Категорија:Изумители на писма
Категорија:Луѓе од Лондон
Зутермер

**Зутермер** () е град во западниот дел на Холандија, во покраината Јужна Холандија. Општината зафаќа површина од 37.05 м2 на која 2.50 м2 е вода. Тоа било мало село до крајот на 1960-тите години, кое имало 6,392 жители во 1950 година. До 2013 година тоа пораснало на 123,328, жители што го прави трет по големина населен центар во покраината Јужна Холандија, после Ротердам и Хаг. Гррадот е дел од Хагланден конурбацијата.

Името Зутермер (холандски за "слатководно езеро") се однесува на поранешното езеро северно од градот (рекултивирано во 1614). Бидејќи името буквално се преведува како "слатко езеро" месните жители на  Зутермер се нарекуваат "Слатко Градско езеро".

## Наводи

Категорија:Општини во Јужна Холандија
Категорија:Населени места во Јужна Холандија
Горан Каран

**Горан Каран** (2 април 1964 година, Белград) е хрватски пејач од Сплит.
мини|десно|Горан Каран
Тој ја започнал својата кариера како пејач на хрватски рок состав , пред да стане самостоен соло изведувач, 1997 година.

2000 година ја претставувал Хрватска на Евровизија во 2000 година, по победата на хрватски натпревар за изборот за песна Дора. На натпреварот за песна на Евровизија, таа година, го освоил деветтото место со песната "Кога заспиваат ангелите".

Неговата песна "Била моја роза" била победничката песна 2005 година на Музички фестивал во Сплит, како и на фестивалот Сончеви Скали во Херцег Нови.

## Албуми
* *Како да не те сакам* - 1999 година
* *Вагабундо* - 2000 година
* *Ахој! * - 2003 година!
* *Од срце до усни* - 2005 година
* *Златна колекција* - 2005 година
* *Дете на љубовта* - 2008 година

## Надворешни врски
* Официјално мрежно место 

Категорија:Луѓе од Белград
Категорија:Родени во 1964 година
Категорија:Хрватски пејачи
Категорија:Живи луѓе
Категорија:Учесници на Евровизија
Душица Жегарац

[200px|десно|мини|Плоча колумбаријума во [Алеја на заслужни граѓани на Новите гробишта во Белград.]]
** Душица Жегарац** (Белград, 15 април 1944 - 24 мај 2019) била српска и југословенска глумица.

## Животопис
Душица Жегарац студирала медицина, но ги прекинала студиите за да се посвети на глумата. Во последните години од животот, таа живеела во Португалија.

## Филмска кариера
Уште како средношколка, Жегарац била ангажирана да ја игра главната улога во успешниот филм на Франце Штиглиц, „Деветтиот круг“, а за оваа улога била наградена на Филмскиот фестивал во Пула. Жртвувајќи ги студиите по медицина, таа продолжила да игра слични улоги, како оние во филмовите „Скалите на храброста“ (1961), и „Саша“ (1962), а во 1962 година се запишала на Академијата за театар, филм, радио и телевизија во Белград. По долгиот период без ангажмани, најпосле во 1966 година настапиал во филмот „Топли години“ на Драгослав Лазиќ, по што изградила стабилна кариера. Зрела, темнокоса и привлечна, со голема сила на оживување, Жегарац толкувала главни и повеќе споредни улоги во бројни филмови, како што се: „Будење на стаорците“ (1967) и „Испрати човек во еден и половина“ (1967). За главната улога игра во филмот „Облог“ (1971) била наградена со „Златна арена“ на Филмскиот фестивал во Пула. Осум години подоцна, ја псвоила истата награда, овој пат за епизодна улога, за ликот на алкохоличарка на лечење во филмот на Горан Паскаљевиќ, „Посебен третман“ (1980). Исто така, Жегарац играла многу улоги во ТВ серии, како: „Од секој кој го сакав“ (1971), „Микеланџело“ (1982), „Боите на слепилото“ (1991) и други. Во 1999 година, на 34. филмски состаноци во Ниш, на Душица Жегарац ѝ била врачена наградата, „Павле Вуисиќ“ за исклучителен придонес во југословенскиот филм. Една година подоцна, на истиот фестивал била презентирана монографијата „Душица Жегарац или црна дама со ѕвездена сенка“ на авторот Ранко Мунитиќ и бил прикажан дел од документарниот филм за неа, дело на режисерот Здравко Рандиќ.

## Надворешни врски
* (англиски)
* Прегратка брат и сестра по 66 години ("Вечерни новости", 21. Септември 2013)

Категорија:Родени во 1944 година
Категорија:Луѓе од Белград
Категорија:Српски глумци
Категорија:Српски филмски глумци
Категорија:Српски телевизиски глумци
Категорија:Српски театарски глумци
Категорија:Срби од 20 век
Категорија:Починати во 2019 година
Категорија:Погребани во Алејата на заслужните граѓани на Новите гробишта (Белград)
Шопка

**Шопка** е женско македонско оро, кое кореографски потекнува од Кратовско. 

Ова е темпераментно оро кое се игра со брзи чекори. Во орото има и потскоци. Играчите се во полукруг, со лицето свртени кон центарот на кругот, се држат за појас. Ритамот е двочетвртински.

## Наводи

Категорија:Македонски ора
Лужичкосрпски музеј

мини|десно|300п|Зградата на музејот во Бауцен
[мини|десно|[Нов завет|Новиот завет во лужички превод на Михал Френцел, издаден во 1706 г. Френцел е еден од творците на горнолужичкиот литературен јазик.]]
**Лужичкосрпски музеј** (, ) — роднокраен музеј во населбата Ортенбург на градот Бауцен (Будишин) во Саксонија, Германија. Претставува најзначајната историјата и етнографијата Лужичките Срби.

## Историја
Наскоро по основањето на лужичкото културно-просветно друштво „Матица (лужичко)српска“ донесена е одлука за собирање на материјали од историјата и културата на Лужичките Срби. Во 1856 г. собранието на друштвото усвоило решение за создавање на историско-археолошко одделение, кое почнало да собира историско-културни материјали за лужичкиот народ. Во 1896 г.  Дрезден одделението направило изложба на народни ракотворби наречена „Вендско село“ (*Wendischen Dorf*), чија збирка послужила како основа за идниот музеј. Во 1904 г. во Бауцен е отворен Лужичкиот дом, на чиј трети кат е изложена збирката насловена како „Вендски (лужичкосрпски) музеј“. Во 1937 г. власта го затворила домот, и музејот престанал да работи. Во г. 1942 г. музејските збирки се предадени на Градскиот музеј на Бауцен. Во 1957 г. во градот Хојерсверда е отворен Музеј на лужичката историја и етнографија (*Museum für sorbische Geschichte und Volkskunde*). Со зголемувањето на збирката, музејот е пренесен во новиот Лужички дом во Бауцен. Во 1976 г. збирката е сместена во Солениот дом во бауценската населба Ортенбург, каде се наоѓа и денес. До 1988 г. музејот бил под надлежност на Здружението на музеите на Бауцен. Во вој период е направено и преуредување на збирките, па музејот е повторно отворен во јуни 1989 г. како самостојна установа.

Денес Лужичкосрпскиот музеј е старател и изложувач на историјата на Лужичките Срби и нивната култура. Збиката брои 23.000 единици. Постојат четири оддела, и тоа историја од древноста до денес, култура и начин на живот, лужичките јазици и зачетокто на лужичката книжевност и лужичка ликовна уметност.

Во свечената сала на музејот се одвиваат редовни културни и просветни збиднувања.

## Историја на зградата
Солениот дом во Бауцен е изграден во 1782 г. како градски склад за сол. Во 1835 г. во домот бил сместен апелациониот суд на Саксонија. Во 1869 г. зградата е градежно преуредена и го добила сегашниот изглед. За време на II светска војна во неа се наоѓале месното одделение на НСДАП и градското одделение Гестапо. За време на Германската Демократска Република зградата се користела за станбени цели. Во 2003 г. истата е обновена.

## Поврзано
* Бауцен

## Литература
* Gisela Brukowa: Sorbisches Museum/Serbski muzej. W: Franz Schön, Dietrich Scholze (wud.): Sorbisches Kulturlexikon. Ludowe nakładnistwo Domowina, Budyšin 2014, str. 382slsl.
* Horje skočić↑ Rozprawa wo naležnosćach Maćicy Serbskeje. Wućahi z maćičnych protokollow. Hłowna a powštikomna zhromadźizna Maćicy serbskeje 26. měrca 1856. W: Časopis Towaŕstwa Maćicy Serbskeje. Zwjazk 9 (1856), čo. 1, str. 59sl.

## Надворешни врски

* Мрежно место на Лужичкосрпскиот музеј  

Музеј
Категорија:Музеи во Саксонија
Категорија:Етнолошки музеи во Германија
Категорија:Бауцен
Палазлија и Преведена (превој)

**Палазлија/Преведена** — два планински превои (Палазлија 1.145 м. и Преведена 1.200 м.) на јужните падини на планината Огражден, што ги спојуваат Струмичкото Поле со областа Малешевија, односно градовите Струмица со Берово и Делчево.

Преминот е отворен за сообраќај преку целата година.

## Општи податоци

Планинскиот премин Палазлија се наоѓа на планината Огражден на регионалниот пат Р1302. До него се стигнува по широк двонасочен асфалтен пат што започнува кај село Хамзали на северниот раб на Струмичко Поле, или од викенд населбата Суви Лаки (Суви Лачи според малешевскиот говор) од северната страна.

Превојот Преведена се наоѓа длабоко во планината Огражден и претставува природна граница на големата Беровска Котлина на јужната страна. Двата превоја се вбројуваат меѓу најживописните во Македонија заради движењето низ густа шума и изобилството од водни текови и чешми во вториот дел од искачувањето.

## Детали за искачувањето
### Палазлија

До превојот се стигнува од две страни. Од југ искачувањето започнува кај село Хамзали и е долго 10,8 километри. При тоа се искачува вкупна висина од 840 метри со просек од 7,7%, со што се вбројува како еден од најстрмните долги превои во Македонија. На оваа страна планината е релативно сува и не се наоѓаат чешми. Од северна страна искачувањето започнува кај викенд населбата Суви Лаки и е во должина од 2,8 километри. Од тука се искачува вкупна висинска разлика од 180 метри со просек од 6,4%.

### Преведена

Вториот превој од венецот на планината Огражден е релативно полесен за искачување заради помалата должина од јужната страна и благата стрмнина од северната страна која што има многу мала просечна косина за да ја вброиме во превој. Превојот започнува кај местото Суви Лаки во должина од 3,9 километри, при што се искачува вкупна висинска разлика од 190 метри, со просек од 4,8%. На овој дел од патот изобилува со чешми и водени текови, вклучувајќи ја и Безгаштевска Река која што поминува точно во долината на Суви Лаки.

## Места за одмор и рекреација

Помеѓу двата превоја се наоѓа можеби најатрактивната викенд населба во Источна Македонија, Суви Лаки, каде што многу жители на Струмица, Радовиш, Берово и Делчево имаат свои викенд-куќи. Пред Суви Лаки, на патот за Безгаштево лево, се наоѓа рибен ресторан што исто така нуди многу можности за освежување.
Веднаш после превојот Преведена се наоѓа и туристичкиот комплекс Бела Вода. До него се стигнува исклучувајќи се десно, на еден километар од главниот пат. 
Токму на превојот Преведена се наоѓа чешма со силна издашност преку целата година, и клупи маса за одмор.

Категорија:Планински превои во Македонија
Присад (превој)

**Присад** — планински превој на надморска височина од 1.098 метри. Тој ги спојува градот Велес, селото Извор и областа Клепа, со градот Прилеп и северниот дел на Пелагонија, од североисточна страна. Преминот е отворен во текот на целата година, но понекогаш е тешко прооден заради калта што се создава со топењето на снегот во зимските и пролетните месеци.

## Историја

Оваа патна делница се користела уште од антички времиња затоа што претставува најбрза и најкратка можност да стигнете до Прилеп од Скопје или Велес. Денеска можат да се приметат камените плочи и потпорните ѕидови изградени во минатото што ја потврдува неговата важност. Патот до денеска останува неасфалтиран и е користен од ловните друштва, дрвните стопанства и рекреатвините велосипедисти.

## Општи податоци

Преминот Присад го носи името по блиското истоимено село кое се наоѓа од јужната страна. До него се стигнува од две страни. Од Велешка страна патот поминува низ селото Извор и подоцна со краци продолжува до неколку помали или расселени села во областа Клепа. 
Од прилепска страна преминот е пократот заради повисоката точка на тргнување. Таа тргнува некаде после главниот влез во рудникот за мермер Сивец и поминува покрај манастирот Свети Ѓорѓија. Оваа страна е повеќе изложена на сонце и со помалку шума.

## Детали за искачувањето

Од страна на Извор искачувањето започнува кај селото Степанци и се движи по неасфалтиран со камен поплочен пат во должина од 13,9 километри, при што се искачува висинска разлика од 670 метри со просек од 4,8%.
Од страната на градот Прилеп, искачувањето почнува кај мермерниот комбинат во должина од 5,6 километри, со висинска разлика од 300 метри и просек од 5,2%.

Патот од двете страни е неасфалтиран.

Категорија:Планински превои во Македонија
Лисе

**Лисе** () е град и општина во западниот дел на Холандија, во покраината Јужна Холандија. Општината зафаќа површина од 16.05 м2 на која 30.04 е на вода. Населението во 2014 година изнесувало 22,743 жители . Се наоѓа во рамките на општинската граница со општината Де Енгел.

## Наводи

Категорија:Општини во Јужна Холандија
Категорија:Населени места во Јужна Холандија